CELEX: 62019TN0126
Language: hr
Date: 2019-02-21 00:00:00
Title: predmet T-126/19: Tužba podnesena 21. veljače 2019. — Krajowa Izba Gospodarcza Chłodnictwa i Klimatyzacji protiv Komisije

29.4.2019   
            
            
               HR
            
            
               Službeni list Europske unije
            
            
               C 148/54
            
         
      Tužba podnesena 21. veljače 2019. — Krajowa Izba Gospodarcza Chłodnictwa i Klimatyzacji protiv Komisije
      (predmet T-126/19)
      (2019/C 148/53)
      Jezik postupka: poljski
      
         Stranke
      
      
         Tužitelj: Krajowa Izba Gospodarcza Chłodnictwa i Klimatyzacji (Varšava, Poljska) (zastupnik: A. Galos, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi članak 16. Uredbe (EU) br. 517/2014 Europskog parlamenta i Vijeća od 16. travnja 2014. o fluoriranim stakleničkim plinovima, koji je pravna osnova pobijane odluke, i posljedično utvrdi nepravilnosti u pobijanoj odluci s tim u vezi;
               
            
                  —
               
               
                  naloži Komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe dva tužbena razloga.
      
                  1.
               
               
                  Prvi tužbeni razlog: na temelju članka 277. UFEU-a tužitelj navodi da je članak 16. Uredbe (EU) br. 517/2014 Europskog parlamenta i Vijeća od 16. travnja 2014. o fluoriranim stakleničkim plinovima i stavljanju izvan snage Uredbe (EZ) br. 842/2006, koji je pravna osnova pobijane odluke, ništav u dijelu u kojem se njime sustav dodjele kvota temelji na referentnim vrijednostima koje proizlaze iz ranije priopćenih podataka o fluoriranim plinovima stavljenim na tržište od 2009. do 2012., jer je riječ o diskriminatornoj i proizvoljnoj podjeli gospodarskih subjekata s obzirom na njihove ranije djelatnosti na tržištu plina, zbog čega je posljedično pobijana odluka zahvaćena nepravilnostima tim u vezi.
               
            
                  2.
               
               
                  Drugi tužbeni razlog: tužitelj ističe bitnu povredu postupka i povredu Ugovora zbog nedostatnog obrazloženja uvođenja sustava podjele poduzetnika koji djeluju na tržištu fluoriranog plina na temelju vrijednosti flouriranih plinova stavljenih na tržište od 2009. do 2012., u skladu s člankom 16. stavkom 1. Uredbe (EU) br. 517/2014.